Ghid de utilizare VAIO

Concept

# Despre recuperare

Recuperarea este procesul de restaurare a dispozitivului de stocare încorporat la starea iniţială din fabrică. Reîmprospătarea este procesul de reinstalare a sistemului de operare cu păstrarea setărilor principale şi a datelor personale.
Reîmprospătaţi mai întâi computerul VAIO dacă acesta devine instabil. Dacă problem persistă, recuperaţi computerul.
Există două modalităţi de a recupera sistemul computerului:

- De pe suporturile de recuperare

- Din zona de recuperare

## Când trebuie să efectuez recuperarea sau reîmprospătarea?

- În cazul în care computerul dumneavoastră VAIO este instabil

- În cazul în care computerul dumneavoastră VAIO a fost infectat cu un virus de computer

- În cazul în care computerul VAIO prezintă probleme ce nu pot fi soluţionate prin intermediul depanării

- Dacă aţi formatat unitatea C: din greşeală

## Ce aplicaţii ar trebui să utilizez pentru a recupera sau reîmprospăta computerul VAIO sau pentru a crea medii de stocare pentru recuperarea datelor?

Utilizaţi următoarele aplicaţii.

### VAIO Care

- Crearea suporturilor de recuperare

- Verificarea componentelor hardware ale computerului

### VAIO Care (mod Recuperare): Recuperaţi sau întreţineţi sistemul (VAIO Care (Rescue Mode) : Recover or maintain your system)

- Recuperarea computerului dumneavoastră VAIO

- Salvarea (copierea de rezervă) a datelor

- Ştergerea tuturor datelor de pe dispozitivul de stocare încorporat

### Mediul de recuperare Windows (Windows RE)

- Reîmprospătare

Sugestie

- Pentru informaţii suplimentare, consultaţi fişierul de ajutor inclus în VAIO Care şi VAIO Care (mod Recuperare): Recuperaţi sau întreţineţi sistemul (VAIO Care (Rescue Mode) : Recover or maintain your system).

- De asemenea, puteţi recupera datele de pe computerul VAIO din Mediul de recuperare Windows (Windows RE).

## Ce este o zonă de recuperare?

Zona de recuperare pe dispozitivul de stocare încorporat conţine date pentru o recuperare de sistem şi a aplicaţiilor. În mod normal, nu puteţi modifica şi nici şterge datele din această zonă, totuşi există aplicaţii disponibile în comerţ, proiectate în acest scop.

## De ce trebuie să creez suporturi de recuperare?

Mediile de stocare pentru recuperarea datelor sunt utilizate pentru a restaura computerul VAIO la starea iniţială din fabrică. Dacă Windows nu porneşte şi dacă aţi şters zona de recuperare, veţi avea nevoie de mediile de stocare pentru recuperarea datelor pentru a efectua o recuperare.
Creaţi mediile de stocare pentru recuperarea datelor imediat după ce computerul este pregătit pentru a fi utilizat.
Subiect asociat
Crearea suporturilor de recuperare
Reîmprospătarea computerului VAIO
Recuperarea din zona de recuperare
Recuperarea de pe suporturile de recuperare
Note cu privire la recuperare